Gant skoazell archant ar roue e reas ur veaj da India, adalek 1816. Tremen a reas dre Stockholm, Sant-Petersbourg, Moskov, Tbilisi ha Persia a-raok erruout e Bombay e 1820 hag e Selan. Du-hont e challas studiañ dornskridoù Pahlavi ha Pali, henyezhoù Persia hag India. Goude e zistro da skol-veur Kopenhagen, e 1823, e voe anvet da gelenner war istor al lennegezhevel ma veze lavaret. E 1831, bloaz a-raok e varv, e voe anvet da gelenner war yezhoù ar reter. 